Avis juridique important

|

31972D0279

72/279/EØF: Rådets afgørelse af 31. juli 1972 om nedsættelse af en stående landbrugsstatistisk komité

EF-Tidende nr. L 179 af 07/08/1972 s. 0001 - 0001 den finske specialudgave: kapitel 3 bind 4 s. 0235  den danske specialudgave: serie I kapitel 1972(III) s. 0797  den svenske specialudgave: kapitel 3 bind 4 s. 0235  den engelske specialudgave: serie I kapitel 1972(III) s. 0838  den græske specialudgave: Kapitel 03 bind 8 s. 0100  den spanske specialudgave: Kapitel 03 bind 6 s. 0060  den portugisiske specialudgave: Kapitel 03 bind 6 s. 0060

++++  RAADETS AFGOERELSE  af 31 . juli 1972  om nedsaettelse af en staaende landbrugsstatistisk komité   ( 72/279/EOEF )  RAADET FOR DE EUROPAEISKE FAELLESSKABER HAR  under henvisning til traktaten om oprettelse af Det europaeiske oekonomiske Faellesskab ,  efter at have gjort sig bekendt med Kommissionens udkast , og  ud fra foelgende betragtninger :  I de af Raadet fastsatte bestemmelser paa omraadet for landbrugsstatistik er der med henblik paa at lette gennemfoerelsen af disse vedtaget en fremgangsmaade til et snaevert samarbejde mellem medlemsstaterne og Kommissionen ; til virkeliggoerelsen af dette samarbejde er det formaalstjenligt at nedsaette en komité til varetagelse af de opgaver , der ved disse bestemmelser overlades denne komité ;  det er oenskeligt , at komiteen kan undersoege ethvert andet spoergsmaal inden for det omraade , som disse bestemmelser vedroerer ,  TRUFFET FOELGENDE AFGOERELSE :  Artikel 1  Der nedsaettes en staaende landbrugsstatistisk komité - herefter benaevnt " Komiteen " som bestaar af repraesentanter for medlemsstaterne , og har en repraesentant for Kommissionen som formand .  Artikel 2  Komiteen varetager de opgaver , der overlades den efter de bestemmelser , som paa det landbrugsstatistiske omraade , er vedtaget af Raadet i de tilfaelde og paa de betingelser , der foelger af disse bestemmelser .  Den kan endvidere undersoege ethvert andet spoergsmaal inden for det omraade , som disse bestemmelser vedroerer , og som formanden forelaegger den enten paa eget initiativ eller paa begaering af en medlemsstat .  Artikel 3  Udvalget vedtager selv sin forretningsorden .  Udfaerdiget i Bruxelles , den 31 . juli 1972 .  Paa Raadets vegne  T . WESTERTERP  Formand


title: Rådets afgørelse 2008/975/FUSP af 18. december 2008 om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena)

text:
               23.12.2008

               DA

               Den Europæiske Unions Tidende

               L 345/96

      RÅDETS AFGØRELSE 2008/975/FUSP
   af 18. december 2008
   om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena)
   RÅDET FOR DEN EUROPÆISKE UNION HAR –
   under henvisning til traktaten om Den Europæiske Union, særlig artikel 13, stk. 3, og artikel 28, stk. 3, og
   ud fra følgende betragtninger:

               (1)

               Det Europæiske Råd vedtog på mødet den 10.-11. december 1999 i Helsingfors, at »medlemsstaterne gennem frivilligt samarbejde i forbindelse med EU-ledede operationer senest i 2003 skal være i stand til inden for en frist på 60 dage at udsende og i mindst et år opretholde militære styrker på op til 50 000-60 000 mand, der kan påtage sig at løse enhver Petersberg-opgave«.

               (2)

               Den 17. juni 2002 godkendte Rådet nærmere bestemmelser om finansiering af EU-ledede krisestyringsoperationer, der har indvirkning på militær- eller forsvarsområdet.

               (3)

               Rådet bekræftede i sine konklusioner af 14. maj 2003 behovet for en hurtig reaktionskapacitet, især med henblik på humanitære opgaver og redningsopgaver.

               (4)

               Det Europæiske Råd gav på sit møde i Thessaloniki den 19.-20. juni 2003 udtryk for tilfredshed med konklusionerne fra samlingen i Rådet den 19. maj 2003, der bl.a. bekræftede behovet for Den Europæiske Unions hurtige reaktionskapacitet.

               (5)

               Rådet besluttede den 22. september 2003, at Den Europæiske Union skal skaffe sig fleksibel kapacitet til at håndtere finansieringen af fælles udgifter til militæroperationer uanset disses omfang, kompleksitet og hastende karakter ved senest den 1. marts 2004 at etablere en permanent finansieringsmekanisme, som skal administrere finansieringen af de fælles udgifter til eventuelle fremtidige EU-militæroperationer.

               (6)

               Den 23. februar 2004 vedtog Rådet afgørelse 2004/197/FUSP om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (1) (Athena). Denne afgørelse er siden blevet ændret gentagne gange. Rådet har således foretaget en kodificering af afgørelsen ved den 14. maj 2007 at vedtage afgørelse 2007/384/FUSP (2).

               (7)

               EU's Militærkomité har i detaljer fastlagt EU's hurtige militære reaktionskoncept i sin rapport af 3. marts 2004. Militærkomitéen har endvidere defineret EU's kampgruppekoncept den 14. juni 2004.

               (8)

               Det Europæiske Råd godkendte den 17. juni 2004 en rapport om ESFP, hvori det understreges, at arbejdet med EU's hurtige reaktionskapacitet bør fremmes med henblik på en første operationel kapacitet tidligt i 2005.

               (9)

               Den midlertidige finansiering af EU's militæroperationer bør set i lyset af denne udvikling forbedres. Ordningen for midlertidig finansiering skal derfor først og fremmest omfatte hurtige reaktionsoperationer.

               (10)

               Rådet træffer i hvert enkelt tilfælde afgørelse om, hvorvidt en operation har indvirkning på militær- eller forsvarsområdet, jf. artikel 28, stk. 3, i traktaten.

               (11)

               Artikel 28, stk. 3, andet afsnit, i traktaten fastslår, at medlemsstater, hvis repræsentant i Rådet har afgivet en formel erklæring i henhold til artikel 23, stk. 1, andet afsnit, ikke er forpligtet til at bidrage til finansieringen af en operation, der har indvirkning på militær- eller forsvarsområdet.

               (12)

               I overensstemmelse med artikel 6 i protokollen om Danmarks stilling, der er knyttet til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet, og Danmark deltager ikke i finansieringen af mekanismen.

               (13)

               Rådet har i henhold til artikel 43 i afgørelse 2007/384/FUSP revideret afgørelsen og besluttet at foretage nogle ændringer i den.

               (14)

               Af klarhedshensyn bør afgørelse 2007/384/FUSP ophæves og erstattes af en ny afgørelse –

         TRUFFET FØLGENDE AFGØRELSE:
   Artikel 1
   Definitioner
   I denne afgørelse forstås der ved:

               a)

               »deltagende medlemsstater«: Den Europæiske Unions medlemsstater bortset fra Danmark

               b)

               »bidragydende stater«: de medlemsstater, der bidrager til finansieringen af en militæroperation i overensstemmelse med artikel 28, stk. 3, i traktaten om Den Europæiske Union, og de tredjelande, der bidrager til finansieringen af de fælles udgifter til en operation i henhold til aftaler mellem disse lande og Den Europæiske Union

               c)

               »operationer«: EU-operationer, der har indvirkning på militær- eller forsvarsområdet

               d)

               »militære støtteaktioner«: EU-operationer eller dele deraf, som Rådet træffer afgørelse om til støtte for et tredjeland eller en ekstern organisation, og som har indvirkning på militær- eller forsvarsområdet, men ikke er under kommando af EU's hovedkvarter.

         KAPITEL 1
   MEKANISME
   Artikel 2
   Oprettelse af mekanismen
   1.   Der oprettes en mekanisme til administration af finansieringen af de fælles udgifter til operationer.
   2.   Mekanismen benævnes Athena.
   3.   Athena handler på de deltagende medlemsstaters vegne eller i forbindelse med de specifikke operationer på vegne af de bidragydende stater som defineret i artikel 1.
   Artikel 3
   Rets- og handleevne
   Athena har den nødvendige rets- og handleevne for at kunne administrere finansieringen af EU-operationer, der har indvirkning på militær- eller forsvarsområdet, herunder åbne bankkonti, erhverve, besidde eller afhænde aktiver, indgå kontrakter eller administrative aftaler og optræde som part i en retssag. Athena arbejder ikke med gevinst for øje.
   Artikel 4
   Samordning med tredjeparter
   Athena samordner sine aktiviteter med medlemsstaterne, fællesskabsinstitutionerne og de internationale organisationer i det omfang, det er nødvendigt, for at den kan udføre sine opgaver, samt under hensyn til Den Europæiske Unions målsætninger og politikker.
   KAPITEL 2
   ORGANISATIONSSTRUKTUR
   Artikel 5
   Forvaltningsorganer og personale
   1.   Athena forvaltes under specialkomitéens myndighed, af:

               a)

               administratoren

               b)

               den øverstbefalende for den enkelte operation for så vidt angår operationer, der hører under dennes ansvarsområde (i det følgende benævnt »den øverstbefalende for operationen«)

               c)

               regnskabsføreren.

         2.   Athena udnytter så vidt muligt Den Europæiske Unions bestående administrative strukturer. Athenas personale stilles i nødvendigt omfang til rådighed af EU-institutionerne eller udstationeres af medlemsstaterne.
   3.   Rådets generalsekretær kan stille det nødvendige personale til rådighed for administratoren eller regnskabsføreren med henblik på varetagelsen af disses opgaver, eventuelt på forslag af en af de deltagende medlemsstater.
   4.   Athenas organer og personale gøres operationelle alt efter de operative behov.
   Artikel 6
   Specialkomitéen
   1.   Der nedsættes en specialkomité, som består af en repræsentant for hver deltagende medlemsstat (i det følgende benævnt »specialkomitéen«). Kommissionen deltager i specialkomitéens møder uden stemmeret.
   2.   Athena forvaltes under specialkomitéens myndighed.
   3.   Når specialkomitéen drøfter finansieringen af de fælles udgifter til en bestemt operation:

               a)

               består den af en repræsentant for hver bidragydende medlemsstat

               b)

               deltager repræsentanterne for de bidragydende tredjelande i arbejdet i specialkomitéen. De har dog ikke stemmeret, og de er ikke til stede under afstemninger

               c)

               deltager den øverstbefalende for operationen eller dennes repræsentant i arbejdet i specialkomitéen, men har ikke stemmeret.

         4.   Formandskabet for Rådet for den Europæiske Union indkalder og leder møderne i specialkomitéen. Administratoren varetager komitéens sekretariatsopgaver. Den pågældende udarbejder en protokol over komitéens drøftelser, men har ikke stemmeret.
   5.   Regnskabsføreren deltager efter behov i arbejdet i specialkomitéen, men har ikke stemmeret.
   6.   Hvis en deltagende medlemsstat, administratoren eller den øverstbefalende for operationen anmoder om det, indkalder formandskabet specialkomitéen inden for højst femten dage.
   7.   Administratoren orienterer behørigt specialkomitéen om eventuelle krav eller tvivlsspørgsmål, der rettes til Athena.
   8.   Specialkomitéen træffer afgørelse med enstemmighed blandt sine medlemmer under hensyntagen til sammensætningen, jf. stk. 1 og 3. Dens afgørelser er bindende.
   9.   Specialkomitéen godkender alle budgetter under hensyntagen til de relevante referencebeløb og udøver generelt de beføjelser, der er fastlagt i artikel 19, 20, 21, 22, 25, 26, 28, 30, 32, 33, 37, 38, 39, 40, 41 og 42.
   10.   Specialkomitéen holdes orienteret af administratoren, den øverstbefalende for operationen og regnskabsføreren i henhold til denne afgørelse.
   11.   Teksten til de akter, som specialkomitéen godkender i henhold til artikel 19, 20, 21, 22, 23, 25, 28, 30, 32, 33, 39, 40, 41 og 42, underskrives af formanden for specialkomitéen, når de godkendes, samt af administratoren.
   Artikel 7
   Administratoren
   1.   Rådets generalsekretær udnævner, efter underretning af specialkomitéen, administratoren og mindst en assisterende administrator for en periode på tre år.
   2.   Administratoren udøver sine beføjelser på vegne af Athena.
   3.   Administratoren:

               a)

               opstiller budgetforslag og forelægger dem for specialkomitéen. Ethvert budgetforslags udgiftsdel for en operation fastlægges på forslag af den øverstbefalende for operationen

               b)

               vedtager de budgetter, specialkomitéen har godkendt

               c)

               er den anvisningsberettigede for indtægtsdelen, den del, der vedrører fælles udgifter til forberedelse og opfølgning af operationer samt den del, der vedrører fælles aktionsudgifter uden for operationens aktive fase

               d)

               iværksætter for så vidt angår indtægterne de finansielle arrangementer, der indgås med tredjeparter om finansieringen af de fælles udgifter til EU's militæroperationer.

         4.   Administratoren sørger for, at de regler, der er fastsat i denne afgørelse, overholdes, og at de beslutninger, der træffes af specialkomitéen, gennemføres.
   5.   Administratoren har beføjelse til at træffe de foranstaltninger, der skønnes nødvendige til afholdelsen af de udgifter, der finansieres gennem Athena. Den pågældende underretter specialkomitéen herom.
   6.   Administratoren koordinerer arbejdet med de finansielle spørgsmål i forbindelse med EU's militæroperationer og fungerer som kontaktled til de nationale myndigheder samt i relevant omfang til de internationale organisationer med hensyn til disse spørgsmål.
   7.   Administratoren har referat til specialkomitéen.
   Artikel 8
   Den øverstbefalende for operationen
   1.   Den øverstbefalende for operationen udøver på vegne af Athena sine beføjelser med hensyn til finansieringen af de fælles udgifter i forbindelse med operationer, der hører under dennes ansvarsområde.
   2.   Den øverstbefalende for operationen skal for operationer, der hører under dennes ansvarsområde:

               a)

               forelægge administratoren forslag til den del af budgettet, der vedrører de fælles aktionsudgifter

               b)

               den øverstbefalende er den foresatte for enhver, der deltager i anvendelsen af disse bevillinger, herunder også som midlertidig finansiering; den øverstbefalende kan indgå aftaler og afslutte kontrakter på Athenas vegne; den øverstbefalende åbner på Athenas vegne en bankkonto for de operationer, der hører under dennes ansvarsområde.

         3.   Den øverstbefalende for operationen har beføjelse til at træffe de foranstaltninger, der skønnes nødvendige til at afholde de udgifter, der finansieres gennem Athena, for den operation, der hører under dennes ansvarsområde. Den øverstbefalende underretter administratoren og specialkomitéen herom.
   Artikel 9
   Regnskabsføreren
   1.   Rådets generalsekretær udnævner regnskabsføreren og mindst én assisterende regnskabsfører for en periode på to år.
   2.   Regnskabsføreren udøver sine beføjelser på vegne af Athena.
   3.   Regnskabsføreren

               a)

               sørger for korrekt gennemførelse af betalinger, indkasserer indtægter og inddriver fastlagte fordringer

               b)

               udarbejder hvert år regnskaberne for Athena samt efter afslutningen af en operation regnskaberne for den pågældende operation

               c)

               bistår administratoren, når denne forelægger specialkomitéen årsregnskaberne eller regnskaberne for en operation til godkendelse

               d)

               fører Athenas regnskaber

               e)

               fastlægger regnskabsregler og -metoder samt regnskabskontoplanen

               f)

               udformer og godkender regnskabssystemer for indtægterne og godkender systemer, som den anvisningsberettigede har udformet med henblik på at give eller dokumentere regnskabsmæssige oplysninger

               g)

               opbevarer regnskabsbilagene

               h)

               varetager sammen med administratoren likviditetsstyringen.

         4.   Administratoren og den øverstbefalende for operationen forsyner regnskabsføreren med alle oplysninger, der er nødvendige for opstillingen af regnskaber, der giver et retvisende billede af Athenas formue og afholdelsen af de udgifter, som Athena administrerer. De står inde for oplysningernes pålidelighed.
   5.   Regnskabsføreren har referat til specialkomitéen.
   Artikel 10
   Generelle bestemmelser for administratoren, regnskabsføreren og Athenas personale
   1.   Hvervet som administrator eller assisterende administrator og som regnskabsfører eller assisterende regnskabsfører er indbyrdes uforenelige.
   2.   Enhver assisterende administrator handler med referat til administratoren. Enhver assisterende regnskabsfører handler med referat til regnskabsføreren.
   3.   En assisterende administrator træder i stedet for administratoren i dennes fravær eller ved dennes forfald. En assisterende regnskabsfører træder i stedet for regnskabsføreren i dennes fravær eller ved dennes forfald.
   4.   Tjenestemænd og øvrige ansatte i De Europæiske Fællesskaber, der udfører opgaver for Athena, er dog fortsat omfattet af de forordninger og andre bestemmelser, der gælder for dem.
   5.   Personale, som medlemsstaterne har stillet til rådighed for Athena, er omfattet af de samme regler, som dem, der er fastsat i Rådets afgørelse om ansættelsesvilkårene for udstationerede nationale eksperter, og af de bestemmelser, der er aftalt af deres nationale administration og EF-institutionen eller til Athena.
   6.   Inden medlemmerne af Athena kan udnævnes, skal de være blevet sikkerhedsgodkendt til at kunne få adgang til klassificerede oplysninger i Rådet mindst til og med klassifikationsgraden »secret UE«, eller have modtaget en tilsvarende sikkerhedsgodkendelse af en medlemsstat.
   7.   Administratoren kan forhandle og indgå arrangementer med medlemsstaterne eller EF-institutionerne om forhåndsudpegning af personale, der om nødvendigt omgående kan stilles til rådighed for Athena.
   KAPITEL 3
   ADMINISTRATIVE ORDNINGER MED MEDLEMSSTATER, EU-INSTITUTIONER, TREDJELANDE OG INTERNATIONALE ORGANISATIONER
   Artikel 11
   Administrative ordninger
   1.   Der kan forhandles administrative ordninger med medlemsstater, EU-institutioner, et tredjeland eller en international organisation med henblik på at fremme indkøb og/eller de finansielle aspekter af den gensidige støtte under operationer, alt efter den bedste omkostningseffektivitet.
   2.   Sådanne ordninger:

               a)

               forelægges til høring i specialkomitéen, når de indgås med medlemsstater eller EU-institutioner

               b)

               forelægges til godkendelse i specialkomitéen, når de indgås med tredjelande eller internationale organisationer.

         3.   Disse ordninger undertegnes af den øverstbefalende for operationen eller eventuelt af administratoren, der handler i egenskab af repræsentanter for Athena, og af ovennævnte landes eller organisationers kompetente administrative myndigheder.
   Artikel 12
   Faste administrative ordninger og ad hoc-ordninger for tredjelandes betaling af bidrag
   1.   Som led i de aftaler, der indgås mellem EU og tredjelande, som Rådet har udpeget som potentielle bidragydere til EU's operationer eller som bidragydere til en bestemt EU-operation, forhandler administratoren med de pågældende tredjelande om faste administrative ordninger eller ad hoc-ordninger. Disse ordninger skal have form af en brevveksling mellem Athena og vedkommende myndigheder i de pågældende tredjelande om de nærmere bestemmelser, der er nødvendige for at fremme hurtig betaling af bidrag til en kommende EU-militæroperation.
   2.   Indtil aftalerne i stk. 1 er indgået, kan administratoren selv træffe de nødvendige foranstaltninger til at fremme betalinger fra de bidragydende tredjelande.
   3.   Administratoren underretter i forvejen specialkomitéen om de planlagte ordninger før undertegnelsen på Athenas vegne.
   4.   Når EU har indledt en militæroperation, gennemfører administratoren ordningerne med de bidragydende tredjelande for så vidt angår de bidragsbeløb, Rådet har vedtaget.
   KAPITEL 4
   BANKKONTI
   Artikel 13
   Åbning og formål
   1.   Administratoren åbner en eller flere bankkonti på vegne af Athena.
   2.   Bankkonti åbnes hos et førsteklasses pengeinstitut med hovedsæde i en af EU-medlemsstaterne.
   3.   Beløbene fra de bidragydende stater indsættes på disse konti. Disse konti benyttes til betaling af de udgifter, som Athena administrerer, samt til overførsel af de forskud til den øverstbefalende, der er nødvendige til afholdelse af de fælles udgifter til en militæroperation. Bankkontiene må ikke overtrækkes.
   Artikel 14
   Forvaltning af midlerne
   1.   Enhver betaling fra Athenas konto skal underskrives både af administratoren eller en assisterende administrator og af regnskabsføreren eller en assisterende regnskabsfører.
   2.   De midler, som Athena administrerer, herunder dem, der overdrages den øverstbefalende for operationen, må kun deponeres hos et førsteklasses pengeinstitut på en euro-konto på anfordring eller med kort opsigelse.
   KAPITEL 5
   FÆLLES UDGIFTER
   Artikel 15
   Definition af fælles udgifter og finansieringsperioder
   1.   Athena afholder de udgifter, der er opført i bilag I, efterhånden som de påløber. Opføres de under en budgetartikel, der omfatter den operation, som de har størst forbindelse med, betragtes de som »aktionsudgifter« til den pågældende operation. Ellers betragtes de som fælles udgifter, der påløber under forberedelsen af eller efter operationer.
   2.   Desuden afholder Athena de fælles aktionsudgifter, der er opført i bilag II, i perioden fra godkendelsen af krisestyringskonceptet for operationen indtil udnævnelsen af en øverstbefalende for operationen. Under særlige omstændigheder kan specialkomitéen efter høring af Den Udenrigs- og Sikkerhedspolitiske Komité ændre det tidsrum, hvori udgifterne afholdes af Athena.
   3.   Under en operations aktive fase, der løber fra datoen for udnævnelsen af den øverstbefalende for operationen til den dag, hvor det operative hovedkvarter afslutter sit virke, afholder Athena som fælles aktionsudgifter

               a)

               de fælles udgifter, der er opført i bilag III-A

               b)

               de fælles udgifter, der er opført i bilag III-B, når Rådet træffer beslutning herom

               c)

               de fælles udgifter, der er opført i bilag III-C, når den øverstbefalende for operationen anmoder om det, og specialkomitéen godkender det.

         4.   Under den aktive fase af en militær støtteaktion som fastlagt af Rådet afholder Athena som fælles aktionsudgifter de fælles udgifter, der er fastsat af Rådet i hvert enkelt tilfælde ud fra bilag III.
   5.   Til de fælles aktionsudgifter til en operation henregnes endvidere de nødvendige udgifter til dens afvikling, jf. bilag IV.
   Operationen afvikles, når udstyr og infrastrukturer, der finansieres i fællesskab med henblik på operationen, har opfyldt deres endelige bestemmelse, og regnskaberne for operationen er opstillet.
   6.   Udgifter til dækning af omkostninger, der under alle omstændigheder ville være blevet afholdt af en eller flere bidragydende stater, en EF-institution eller en international organisation uafhængigt af tilrettelæggelsen af en operation, kan på intet tidspunkt komme i betragtning som fællesudgifter.
   7.   Specialkomitéen kan fra sag til sag beslutte, at visse ekstraomkostninger ud over dem, der er opført i bilag III-B, på grund af særlige omstændigheder skal betragtes som fællesudgifter til én given operation i dens aktive fase.
   8.   Hvis der ikke kan opnås enstemmighed i specialkomitéen, kan denne på formandskabets initiativ forelægge spørgsmålet for Rådet.
   Artikel 16
   Øvelser
   1.   De fælles udgifter til Den Europæiske Unions øvelser finansieres af Athena i henhold til regler og procedurer svarende til dem, der gælder for operationer, som alle de deltagende medlemsstater bidrager til.
   2.   Disse fælles udgifter til øvelser består for det første af ekstraomkostninger til deployerbare eller faste hovedkvarterer, for det andet af ekstraomkostninger i forbindelse med EU's brug af fælles NATO-aktiver og -kapaciteter, der er stillet til rådighed for en øvelse.
   3.   Fælles udgifter til øvelser omfatter ikke omkostninger med relation til:

               a)

               kapitalinvesteringer herunder investeringer i bygninger, infrastruktur og udstyr

               b)

               øvelsernes planlægnings- og forberedelsesfase

               c)

               transport, kaserner og indkvartering til styrkerne.

         Artikel 17
   Referencebeløb
   For enhver fælles aktion, hvormed Rådet beslutter, at EU skal iværksætte en militæroperation, og enhver fælles aktion eller afgørelse, hvormed Rådet beslutter at forlænge varigheden af en EU-operation, fastsættes der et referencebeløb for de fælles udgifter til operationen. Administratoren vurderer med bistand fra bl.a. EU's Militærstab og den øverstbefalende, hvis denne har tiltrådt sin tjeneste, hvilket beløb der skønnes nødvendigt til dækning af de fælles udgifter til operationen for den pågældende periode. Administratoren forelægger via formandskabet beløbet for de rådsorganer, der har til opgave at gennemgå udkastet til fælles aktion eller afgørelse. Specialkomitéen holdes sideløbende hermed underrettet af administratoren om det fremsatte forslag.
   KAPITEL 6
   BUDGET
   Artikel 18
   Budgetprincipper
   1.   Budgettet, der opstilles i euro, er det dokument, der for hvert regnskabsår forudgående angiver og godkender de samlede indtægter og udgifter vedrørende de fælles udgifter, der administreres af Athena.
   2.   Alle udgifter skal være knyttet til en bestemt operation, medmindre de skal dække udgifterne i bilag I.
   3.   Bevillingerne på budgettet gælder for ét regnskabsår, der begynder den 1. januar i et kalenderår og slutter den 31. december samme år.
   4.   Der skal på budgettet være balance mellem indtægter og udgifter.
   5.   Alle indtægter og udgifter vedrørende de fælles udgifter skal konteres en budgetpost og må ikke overstige beløbet for de dér opførte bevillinger.
   Artikel 19
   Opstilling og vedtagelse af årsbudgettet
   1.   Administratoren opstiller hvert år et budgetforslag for det følgende regnskabsår med bistand fra den øverstbefalende for den enkelte operation for så vidt angår den del, der vedrører »fælles aktionsudgifter«. Administratoren forelægger forslaget for specialkomitéen senest den 31. oktober.
   2.   Forslaget omfatter

               a)

               de bevillinger, der skønnes nødvendige til dækning af de fælles udgifter, der påløber under forberedelsen af eller som følge af operationer

               b)

               de bevillinger, der skønnes nødvendige til dækning af de fælles aktionsudgifter til igangværende eller planlagte operationer, herunder til eventuel refusion af fælles udgifter, som en stat eller tredjepart har finansieret midlertidigt

               c)

               et overslag over de nødvendige indtægter til dækning af udgifterne.

         3.   Forpligtelsesbevillinger og betalingsbevillinger fordeles på afsnit og kapitler, der grupperer udgifterne efter deres art eller bestemmelse, og som efter behov underinddeles i artikler. Budgetforslaget indeholder detaljerede anmærkninger for hvert kapitel og for hver artikel. Der oprettes et specifikt afsnit for hver operation. Et specifikt afsnit skal udgøre budgettets generelle del og omfatte de fælles udgifter, der påløber under forberedelsen af eller som følge af operationer.
   4.   Hvert afsnit kan indeholde et kapitel med overskriften »formålsbestemte reserver«. Disse bevillinger opføres, når der af vægtige grunde hersker usikkerhed om størrelsen af de bevillinger, der er behov for, eller om muligheden for at gennemføre de opførte bevillinger.
   5.   Indtægterne består af

               a)

               bidrag, der skal betales af de deltagende og bidragydende medlemsstater og eventuelt bidragydende tredjelande

               b)

               diverse indtægter, der underinddeles i afsnit og omfatter finansielle afkast, salgsprovenuer og budgetsaldoen for det foregående regnskabsår, når specialkomitéen har fastslået den.

         6.   Specialkomitéen godkender budgetforslaget senest den 31. december. Administratoren vedtager det godkende budget og sender det til de deltagende og bidragydende stater.
   Artikel 20
   Ændringsbudgetter
   1.   I tilfælde af uundgåelige, usædvanlige eller uforudsete omstændigheder og især, når der planlægges en operation i årets løb, fremsætter administratoren forslag til ændringsbudget. Hvis forslaget til ændringsbudget væsentligt overstiger referencebeløbet for den pågældende operation, kan specialkomitéen anmode Rådet om at godkende det.
   2.   Forslag til ændringsbudget opstilles, fremsættes, godkendes, vedtages og meddeles efter samme procedure som det årlige budget. Hvis et ændringsbudget vedrører iværksættelsen af en EU-militær operation, skal det ledsages af en detaljeret finansieringsoversigt over de fælles udgifter, der forventes til hele operationen. Specialkomitéen behandler forslaget under hensyn til, hvor meget sagen haster.
   Artikel 21
   Overførsler
   1.   Administratoren kan foretage bevillingsoverførsler, eventuelt på forslag af den øverstbefalende for operationen. Administratoren underretter specialkomitéen om sine hensigter mindst en uge forinden, medmindre sagens hastende karakter tilskriver andet. Forhåndsgodkendelse fra specialkomitéen er dog obligatorisk, hvis:

               a)

               den planlagte overførsel vil kunne ændre samtlige bevillinger, der er afsat til en operation,
               eller

               b)

               de overførsler fra et kapitel til et andet, der planlægges i løbet af regnskabsåret, overstiger 10 % af bevillingerne under det kapitel, hvorfra overførslen sker, som opført på regnskabsårets budget som vedtaget på den dato, hvor det pågældende overførselsforslag blev fremsat.

         2.   Den øverstbefalende for operationen kan, hvis vedkommende skønner det nødvendigt af hensyn til en god afvikling af operationen, inden tre måneder, efter at denne er blevet iværksat, foretage overførsler af bevillinger til operationen fra en artikel til en anden eller fra et kapitel til et andet i den del af budgettet, der vedrører »fælles aktionsudgifter«. Den øverstbefalende underretter administratoren og specialkomitéen herom.
   Artikel 22
   Bevillingsfremførsler
   1.   Ikke-forpligtede bevillinger til dækning af fælles udgifter, der påløber under forberedelsen af eller som følge af operationer, bortfalder normalt ved regnskabsårets udløb.
   2.   Bevillinger til dækning af udgifter til opbevaring af materiel og udstyr, der administreres af Athena, kan dog fremføres til det følgende regnskabsår, hvis der er indgået forpligtelse hertil inden den 31. december i det løbende regnskabsår. Bevillinger til dækning af fælles aktionsudgifter kan fremføres, såfremt de er nødvendige for en operation, hvis afvikling ikke er fuldført.
   3.   Administratoren forelægger senest den 15. februar specialkomitéen forslag til bevillingsfremførsler fra det foregående regnskabsår til godkendelse. Forslagene betragtes som godkendt, medmindre specialkomitéen senest den 15. marts træffer anden beslutning.
   Artikel 23
   Forudgående gennemførelse
   Så snart det årlige budget er vedtaget, kan bevillinger anvendes til dækning af forpligtelser og betalinger, for så vidt det er operativt nødvendigt.
   KAPITEL 7
   BIDRAG OG REFUSION
   Artikel 24
   Fastsættelse af bidragene
   1.   Betalingsbevillingerne til dækning af de fælles udgifter, der påløber under forberedelsen af eller som følge af operationer, men som ikke er dækket af de forskellige indtægter, finansieres ved bidrag fra de deltagende medlemsstater.
   2.   Betalingsbevillingerne til dækning af de fælles aktionsudgifter til en operation dækkes ved bidrag fra medlemsstaterne og de bidragydende tredjelande.
   3.   De bidrag, der skal betales af de bidragydende medlemsstater til en operation, svarer til de betalingsbevillinger, der er opført på budgettet til dækning af de fælles aktionsudgifter til den pågældende operation, efter fradrag af de bidragsbeløb, som de bidragydende tredjelande skal betale i forbindelse med samme operation i henhold til artikel 12.
   4.   Fordelingen af bidragene mellem de medlemsstater, fra hvilke der indkaldes bidrag, fastsættes efter den fordelingsnøgle, der er baseret på bruttonationalindkomsten, jf. artikel 28, stk. 3, i traktaten om Den Europæiske Union og i overensstemmelse med Rådets afgørelse 2000/597/EF, Euratom af 29. september 2000 om De Europæiske Fællesskabers egne indtægter (3) eller enhver anden rådsafgørelse, som måtte træde i stedet for denne.
   5.   Grundlaget for beregningen af bidragene skal være kolonnen »Egne indtægter på grundlag af BNI« i »Oversigt over det almindelige budgets finansiering efter type af egne indtægter og medlemsstat« i Den Europæiske Unions senest vedtagne budget. Bidraget for hver af de medlemsstater, fra hvilke der indkaldes bidrag, fastsættes i forhold til, hvor stor en del vedkommende medlemsstats bruttonationalindkomst (BNI) udgør af den samlede BNI i de medlemsstater, fra hvilke der indkaldes bidrag.
   Artikel 25
   Tidsplan for indbetaling af bidragene
   1.   Når Rådet har fastsat et referencebeløb for en EU-militæroperation, indbetaler de bidragydende medlemsstater deres bidrag med indtil 30 % af referencebeløbet, medmindre Rådet træffer beslutning om en højere procentdel.
   2.   Specialkomitéen kan på forslag af administratoren beslutte, at der allerede inden vedtagelsen af et ændringsbudget for operationen skal indkaldes supplerende bidrag. Specialkomitéen kan beslutte at henvise et sådant spørgsmål til Rådets kompetente forberedende organer.
   3.   Når bevillingerne til dækning af de fælles aktionsudgifter er blevet opført på budgettet, indbetaler medlemsstaterne den resterende del af det bidrag, som de skal betale i forbindelse med den pågældende operation i henhold til artikel 24, efter fradrag af de bidrag, som allerede er indkaldt fra dem for samme operation og samme regnskabsår. Når operationen er planlagt til at vare mere end seks måneder, indbetales den resterende del af bidragene dog i halvårlige rater. I så tilfælde indbetales første rate inden to måneder, efter at operationen er indledt; anden rate indbetales inden en frist, der fastsættes af specialkomitéen efter indstilling fra administratoren under hensyntagen til de operative behov. Specialkomitéen kan fravige disse bestemmelser.
   4.   Så snart der er vedtaget et referencebeløb eller et budget, indkalder administratoren skriftligt de tilsvarende bidrag hos de nationale myndigheder, hvis navn og adresse mv. er blevet meddelt.
   5.   Bidragene indbetales senest 30 dage efter fremsendelsen af indkaldelsen, jf. dog de øvrige bestemmelser i denne afgørelse.
   6.   Bankgebyrer i forbindelse med indbetalingen af bidragene betales af de enkelte bidragydende stater.
   7.   Administratoren bekræfter modtagelsen af bidragene.
   Artikel 26
   Midlertidig finansiering
   1.   Hvis EU iværksætter en hurtig militær reaktionsoperation, indbetaler bidragydende medlemsstater bidrag på størrelse med referencebeløbet. Med forbehold af artikel 25, stk. 3, indbetales bidragene som fastsat nedenfor.
   2.   Med henblik på den midlertidige finansiering af EU's militære reaktionsoperationer skal de deltagende medlemsstater

               a)

               enten indbetale bidrag til Athena forud

               b)

               eller, hvis Rådet beslutter at iværksætte en hurtig militær reaktionsoperation, som de bidrager til finansieringen af, indbetale deres bidrag til de fælles udgifter til denne operation med referencebeløbet senest fem dage, efter at indkaldelsen er fremsendt, medmindre Rådet træffer anden afgørelse.

         3.   Med henblik herpå fastsætter specialkomitéen, der er sammensat af repræsentanter for hver af de medlemsstater, som har valgt at indbetale bidrag forud (herefter »forudbetalende medlemsstater«), formålsbestemte reserver i et specifikt afsnit i budgettet. Disse formålsbestemte reserver dækkes af bidrag, der indbetales af de forudbetalende medlemsstater senest 90 dage efter fremsendelsen af indkaldelsen.
   4.   Med forbehold af artikel 25, stk. 3, skal bidrag, som en forudbetalende medlemsstat betaler til en hurtig reaktionsoperation, op til størrelsen af det bidrag, den har indbetalt til de formålsbestemte reserver, jf. stk. 3 i denne artikel, betales senest 90 dage efter fremsendelsen af indkaldelsen. Et tilsvarende beløb vil blive stillet til rådighed for den øverstbefalende for operationen af de bidrag, der er indbetalt forud.
   5.   Uanset artikel 21 skal eventuelle formålsbestemte reserver omhandlet i stk. 3 i denne artikel, der er anvendt til en operation, genopfyldes senest 90 dage efter fremsendelsen af indkaldelsen.
   6.   Med forbehold af stk. 1 kan enhver forudbetalende medlemsstat under særlige omstændigheder bemyndige administratoren til at anvende det forudbetalte bidrag for at dække medlemsstatens bidrag til en anden operation, som den deltager i, end en hurtig reaktionsoperation Den pågældende medlemsstat genopfylder det forudbetalte bidrag senest 90 dage efter fremsendelsen af indkaldelsen.
   7.   Hvis der er behov for midler til en operation, der ikke er en hurtig reaktionsoperation, inden der er modtaget tilstrækkelige bidrag til denne operation:

               a)

               kan op til 75 % af de forudbetalte bidrag fra medlemsstater, der bidrager til finansieringen af operationen, med de forudbetalende medlemsstaters samtykke anvendes til dækning af bidragene til denne operation. Forudbetalte bidrag suppleres af de forudbetalende medlemsstater inden 90 dage, efter at indkaldelsen er fremsendt

               b)

               i de i litra a) omhandlede tilfælde betales de bidrag, der i henhold til artikel 25, stk. 1, skal indbetales til operationen af de medlemsstater, der ikke har forudbetalt deres bidrag, med de pågældende medlemsstaters samtykke inden fem dage, efter at administratoren har fremsendt indkaldelsen.

         8.   Uanset artikel 32, stk. 3, kan den øverstbefalende for operationen indgå udgiftsforpligtelser og foretage udbetalinger af de beløb, der er stillet til rådighed for ham.
   9.   Enhver medlemsstat kan ændre sin beslutning ved at underrette administratoren herom mindst tre måneder i forvejen.
   Artikel 27
   Refusion af den midlertidige finansiering
   1.   En medlemsstat, et tredjeland eller en international organisation, der af Rådet er blevet bemyndiget til at finansiere en del af de fælles omkostninger ved en operation midlertidigt, kan få refusion fra Athena efter skriftlig anmodning ledsaget af de nødvendige bilag. Anmodningen stiles til administratoren senest 2 måneder efter datoen for afslutning af den pågældende operation.
   2.   En anmodning om refusion kan ikke efterkommes, medmindre den er godkendt både af den øverstbefalende for operationen og af administratoren.
   3.   Hvis en bidragydende medlemsstats anmodning om refusion er blevet godkendt, kan det pågældende beløb fratrækkes i den førstkommende indkaldelse af bidrag, som administratoren sender denne stat.
   4.   Hvis der ikke forventes nogen indkaldelse af bidrag, når anmodningen er blevet godkendt, eller hvis en godkendt anmodning om refusion overstiger det planlagte bidrag, refunderer administratoren beløbet inden 30 dage under hensyn til Athenas likvide midler og behovene for finansiering af de fælles udgifter til den pågældende operation.
   5.   Refusionen skal ske i henhold til denne afgørelse, uanset om operationen eventuelt aflyses.
   Artikel 28
   Athenas forvaltning af udgifter, der ikke er omfattet af de fælles udgifter
   1.   Specialkomitéen kan på forslag af administratoren eller en medlemsstat beslutte, at den administrative forvaltning af visse udgifter i forbindelse med en operation, især udgifter til opretholdelse af mandskabet, herunder forplejning og vask, skal overdrages til Athena, men at de fortsat skal afholdes af de enkelte medlemsstater.
   2.   Specialkomitéen kan i sin afgørelse bemyndige den øverstbefalende for operationen til på de deltagende medlemsstaters vegne at indgå kontrakter om indkøb af udstyr. Den beslutter i så fald, at Athena forinden skal indkalde de nødvendige midler hos medlemsstaterne til opfyldelse af de kontrakter, der er indgået.
   3.   Athena fører regnskab over de udgifter, der skal dækkes af den enkelte medlemsstat, men som mekanismen forvalter. Athena sender hver måned den enkelte medlemsstat en opgørelse over de udgifter, som denne eller dens personel har givet anledning til i den forløbne måned, og som medlemsstaten skal dække, og indkalder de nødvendige midler til betaling af disse udgifter. Medlemsstaterne indbetaler de indkaldte midler til Athena senest 30 dage efter fremsendelsen af indkaldelsen af midler.
   Artikel 29
   Morarenter
   1.   Hvis en stat ikke opfylder sine finansielle forpligtelser, finder fællesskabsreglerne om morarenter i artikel 71 i Rådets forordning (EF, Euratom) nr. 1605/2002 af 25. juni 2002 om finansforordningen for De Europæiske Fællesskabers almindelige budget (4) i forbindelse med indbetaling af bidrag til fællesskabsbudgettet tilsvarende anvendelse.
   2.   Når indbetalingen foretages højst ti dage for sent, påløber der ingen renter. Når indbetalingen foretages mere end ti dage for sent, beregnes der renter for hele forsinkelsen.
   KAPITEL 8
   AFHOLDELSE AF UDGIFTER
   Artikel 30
   Principper
   1.   Bevillingerne til Athena skal anvendes i overensstemmelse med princippet om forsvarlig økonomisk forvaltning, dvs. i overensstemmelse med principperne om sparsommelighed, produktivitet og effektivitet.
   2.   De anvisningsberettigede har til opgave at modtage Athenas indtægter og afholde Athenas udgifter i overensstemmelse med princippet om forsvarlig økonomisk forvaltning samt at sikre indtægternes og udgifternes lovlighed og formelle rigtighed. De anvisningsberettigede indgår budgetmæssige og retlige forpligtelser, fastsætter og anviser udgifter samt træffer de foranstaltninger, der er nødvendige forud for anvendelsen af bevillingerne. En anvisningsberettiget kan uddelegere sine beføjelser ved en afgørelse, hvori det fastslås,

               a)

               til hvilke ansatte og på hvilket niveau beføjelserne skal uddelegeres

               b)

               hvor stort omfanget af de uddelegerede beføjelser er, samt

               c)

               de således befuldmægtigedes mulighed for at delegere disse beføjelser videre.

         3.   Anvendelsen af bevillingerne sker efter princippet om adskillelse mellem anvisning af udgifter og regnskabsføring. Funktionerne som anvisningsberettiget og som regnskabsfører er indbyrdes uforenelige. Enhver udbetaling, der foretages fra midler, der administreres af Athena, skal underskrives både af en anvisningsberettiget og af en regnskabsfører.
   4.   Medmindre andet er fastsat i denne afgørelse, anvender en medlemsstat, EF-institution eller i givet fald en international organisation, der har fået overdraget afholdelsen af fælles udgifter, de regler, der gælder for afholdelsen af dens egne udgifter. Når administratoren afholder udgifter direkte, overholder den de regler, der gælder for gennemførelsen af sektionen vedrørende Rådet i Den Europæiske Unions almindelige budget.
   5.   Administratoren kan dog forelægge formandskabet elementer til et forslag til Rådet eller specialkomitéen om regler for afholdelsen af de fælles udgifter.
   6.   Specialkomitéen kan godkende regler for afholdelsen af fælles udgifter, der fraviger stk. 4.
   Artikel 31
   Fælles udgifter, der påløber under forberedelsen af eller som følge af operationer
   Administratoren udøver hvervet som anvisningsberettiget for Athenas fælles udgifter, der påløber under forberedelsen af eller som følge af operationer.
   Artikel 32
   Fælles aktionsudgifter
   1.   Den øverstbefalende for operationen udøver hvervet som anvisningsberettiget for de fælles aktionsudgifter til den operation, denne har ansvaret for. Det er dog administratoren, der varetager hvervet som anvisningsberettiget for de fælles aktionsudgifter, der påløber under en operations forberedende fase, og som afholdes direkte af Athena, eller som er knyttet til operationen efter afslutningen af den aktive fase.
   2.   Efter anmodning fra den øverstbefalende for operationen overfører administratoren de nødvendige beløb til afholdelsen af udgifterne til en operation fra Athenas bankkonto til den bankkonto, der er åbnet på Athenas vegne, og som den øverstbefalende for operationen har meddelt.
   3.   Vedtagelsen af et referencebeløb givet administratoren og den øverstbefalende for operationen ret til hver især inden for deres ansvarsområde at indgå udgiftsforpligtelser og betale udgifter for den pågældende operation med indtil 30 % af referencebeløbet, medmindre andet er fastsat i artikel 18, stk. 5, eller Rådet fastsætter en højere procent. Specialkomitéen kan på forslag af administratoren beslutte, at der kan indgås yderligere udgiftsforpligtelser og afholdes supplerende udgifter. Specialkomitéen kan beslutte at henvise et sådant spørgsmål til Rådets kompetente forberedende organer via formandskabet. Dette er dog ikke længere muligt fra datoen for vedtagelsen af et budget for den pågældende operation.
   4.   I perioden forud for vedtagelsen af budgettet for en operation aflægger administratoren og den øverstbefalende eller dennes repræsentant hver måned hver især inden for deres ansvarsområde rapport til specialkomitéen om afholdelsen af de udgifter, der kan betragtes som fælles udgifter til operationen. Specialkomitéen kan på forslag af administratoren, den øverstbefalende for operationen eller en medlemsstat udstede retningslinjer for afholdelsen af udgifterne i denne periode.
   5.   Den øverstbefalende for en EU-militæroperation kan i tilfælde af overhængende fare for den styrke, der deltager i operationen, ud over de bevillinger, der er opført på budgettet, afholde de udgifter, der er nødvendige for at undgå tab af mandskab, jf. dog artikel 18, stk. 5. Den øverstbefalende underretter administratoren og specialkomitéen herom hurtigst muligt. I en sådan situation foreslår administratoren i samråd med den øverstbefalende de nødvendige overførsler til finansiering af de uforudsete udgifter. Hvis det ikke er muligt at sikre en tilstrækkelig dækning af disse udgifter ved overførsel, foreslår administratoren et ændringsbudget.
   KAPITEL 9
   ENDELIG BESTEMMELSE FOR UDSTYR OG INFRASTRUKTURER, DER FINANSIERES I FÆLLESSKAB
   Artikel 33
   1.   Den øverstbefalende tager med henblik på at afvikle den operation, denne har haft ansvaret for, de nødvendige skridt til, at det udstyr og de infrastrukturer, der er erhvervet i fællesskab til operationen, kan få deres endelige bestemmelse. Den øverstbefalende foreslår specialkomitéen en passende sats for værdiforringelsen, hvis dette er relevant.
   2.   Administratoren forvalter det udstyr og de infrastrukturer, der er tilbage efter operationens aktive fase, således at de om nødvendigt kan få deres endelige bestemmelse. Den øverstbefalende foreslår specialkomitéen en passende sats for værdiforringelsen, hvis dette er relevant.
   3.   Satsen for værdiforringelsen af udstyr, infrastrukturer og andre aktiver godkendes af specialkomitéen hurtigst muligt.
   4.   Den endelige bestemmelse for udstyr og infrastrukturer, der er erhvervet i fællesskab, godkendes af specialkomitéen under hensyn til operative behov og økonomiske kriterier. Den endelige bestemmelse kan være følgende:

               a)

               infrastrukturer sælges eller afhændes via Athena til værtslandet, en medlemsstat eller en tredjepart

               b)

               udstyr sælges via Athena til en medlemsstat, værtslandet eller en tredjepart eller opbevares eller vedligeholdes af Athena, en medlemsstat eller en tredjepart.

         5.   Udstyr og infrastrukturer sælges til en bidragydende stat, værtslandet eller en tredjepart til handelsværdien eller, hvis der ikke kan fastsættes en handelsværdi, under hensyn til en passende værdiforringelse.
   6.   Salg eller afhændelse til værtslandet eller en tredjepart sker i overensstemmelse med de gældende sikkerhedsforskrifter, især i Rådet, de bidragydende stater eller NATO alt efter, hvad der er relevant.
   7.   Såfremt det besluttes, at Athena ikke skal afhænde udstyr, der er erhvervet i forbindelse med en operation, kan de bidragydende medlemsstater anmode de øvrige deltagende stater om finansiel kompensation. Specialkomitéen, i dens sammensætning af repræsentanterne for samtlige deltagende medlemsstater, træffer de nødvendige afgørelser på forslag af administratoren.
   KAPITEL 10
   REGNSKABSFØRING OG FORTEGNELSE OVER LØSØRE
   Artikel 34
   Principper
   Hvis en medlemsstat, en EF-institution eller en international organisation overdrages afholdelsen af fælles udgifter, anvendes de regler, der gælder for regnskabsføring af dens egne udgifter og for dens egne løsørefortegnelser.
   Artikel 35
   Regnskab over de fælles aktionsudgifter
   Den øverstbefalende for operationen fører regnskab over de overførsler, denne modtager fra Athena, de udgiftsforpligtelser, denne indgår, og de betalinger, denne foretager, samt udarbejder en fortegnelse over det løsøre, der finansieres over Athenas budget, og som anvendes til den operation, vedkommende har ansvaret for.
   Artikel 36
   Konsolideret regnskabsføring
   1.   Regnskabsføreren fører regnskab over de indkaldte bidrag og foretagne overførsler. Endvidere opstiller den pågældende regnskabet over de fælles udgifter, der påløber under forberedelsen af eller efter operationer, samt de aktionsudgifter, der er afholdt under administratorens direkte myndighed.
   2.   Regnskabsføreren opstiller et konsolideret regnskab over Athenas indtægter og udgifter. Den øverstbefalende for den enkelte operation forelægger med henblik herpå et regnskab for regnskabsføreren over de udgiftsforpligtelser, den øverstbefalende har indgået, og de udbetalinger, denne har foretaget, samt den midlertidige finansiering, denne har godkendt til dækning af de fælles aktionsudgifter til den operation, denne har ansvaret for.
   KAPITEL 11
   REVISION OG REGNSKABSAFLÆGGELSE
   Artikel 37
   Regelmæssig underretning af specialkomitéen
   Administratoren forelægger hver tredje måned specialkomitéen en oversigt over modtagelsen af indtægter og afholdelsen af udgifter i løbet af de seneste tre måneder og siden regnskabsårets begyndelse. Med henblik herpå sender den øverstbefalende for den enkelte operation i tilstrækkelig god tid administratoren en oversigt over de fælles aktionsudgifter, der er afholdt til den operation, den øverstbefalende har ansvaret for.
   Artikel 38
   Betingelser for udøvelse af kontrol
   1.   De personer, der har til opgave at revidere Athenas indtægter og udgifter, skal forinden være blevet sikkerhedsgodkendt til at kunne få adgang til klassificerede oplysninger i Rådet mindst til og med klassifikationsgraden »secret UE« eller være tilsvarende sikkerhedsgodkendt af en medlemsstat eller af NATO. Disse personer skal beskytte klassificerede oplysninger, som de måtte få kendskab til under deres revision, i overensstemmelse med de regler, der gælder for sådanne oplysninger.
   2.   De personer, der har til opgave at revidere Athenas indtægter og udgifter, har omgående og uden varsel adgang til dokumenter og indholdet af enhver form for databærer vedrørende disse indtægter og udgifter samt til de lokaler, hvor disse dokumenter og databærere opbevares. De kan tage kopi heraf. De personer, der deltager i modtagelsen af Athenas indtægter og afholdelsen af dens udgifter, yder administratoren og de personer, der har til opgave at revidere disse indtægter og udgifter, den nødvendige bistand til gennemførelsen af deres opgave.
   Artikel 39
   Ekstern revision
   1.   Hvis en medlemsstat, en EF-institution eller en international organisation overdrages afholdelsen af Athenas udgifter, anvender den de regler, der gælder for revision af dens egne udgifter.
   2.   Administratoren eller de personer, der måtte blive udpeget hertil, kan dog til enhver tid foretage revision af Athenas fælles udgifter, der påløber under forberedelsen af eller efter operationer, eller de fælles aktionsudgifter i forbindelse med en operation. Endvidere kan specialkomitéen på forslag af administratoren eller en medlemsstat til enhver tid udpege eksterne revisorer, hvis mandat eller ansættelsesvilkår det fastlægger.
   3.   Med henblik på de eksterne revisioner nedsættes der et kollegium bestående af seks revisorer. Specialkomitéen udpeger hvert år pr. 1. januar i det følgende år to medlemmer for en periode på tre år, som kan forlænges én gang, blandt de kandidater, medlemsstaterne indstiller. Specialkomitéen kan forlænge et medlems mandat med op til seks måneder. Kandidaterne skal være medlem af et nationalt revisionsorgan i en medlemsstat og frembyde tilstrækkelig garanti for pålidelighed og uvildighed. De skal være til rådighed, så de kan udføre opgaver på Athenas vegne, når det bliver nødvendigt. Ved udførelsen af disse opgaver:

               a)

               aflønnes kollegiets medlemmer fortsat af det organ, de er udlånt fra, idet Athena dog afholder deres rejseudgifter i henhold til de bestemmelser, der gælder for De Europæiske Fællesskabers tjenestemænd i den tilsvarende lønklasse. Kandidaterne skal være medlem af det højeste nationale revisionsorgan i en medlemsstat, eller anbefales af dette organ, og frembyde tilstrækkelig garanti for pålidelighed og uvildighed

               b)

               kan de kun anmode om eller modtage instrukser fra specialkomitéen; inden for rammerne af revisionsmandatet er revisorkollegiet medlemmer helt uafhængige og eneansvarlige for gennemførelsen af den eksterne revision

               c)

               har de kun referat til specialkomitéen med hensyn til udførelsen af deres opgaver

               d)

               kontrollerer de i løbet af regnskabsåret og efterfølgende ved kontrol på stedet samt ved kontrol af regnskabsbilagene, dels at de udgifter, der finansieres eller finansieres midlertidigt gennem Athena, afholdes i overensstemmelse med gældende lovgivning og principperne for forsvarlig økonomisk forvaltning, dvs. i overensstemmelse med principperne om sparsommelighed, produktivitet og effektivitet, dels at den interne kontrol er fyldestgørende.

         Revisorkollegiet vælger hvert år sin formand blandt sine medlemmer, idet det enten vælger en ny formand eller forlænger den siddende formands mandat. Det fastsætter selv de regler, der skal gælde for de revisioner, der udføres af dets medlemmer, i overensstemmelse med de højeste internationale standarder. Kollegiet godkender de revisionsrapporter, der udarbejdes af dets medlemmer, inden de fremsendes til administratoren og specialkomitéen.
   4.   Specialkomitéen kan i hvert enkelt tilfælde og med en specifik begrundelse beslutte at anvende andre eksterne organer.
   5.   Udgifterne til revisioner, der foretages af revisorer, der handler på vegne af Athena, betragtes som fælles udgifter, der afholdes af Athena.
   Artikel 40
   Intern revision
   1.   Rådets generalsekretær udnævner på forslag af administratoren og efter at have underrettet specialkomitéen en intern revisor af Athenamekanismen og mindst én assisterende intern revisor for en periode på tre år, der kan forlænges én gang; de interne revisorer skal have de nødvendige faglige kvalifikationer og frembyde tilstrækkelig garanti for pålidelighed og uvildighed.
   2.   Den interne revisor aflægger beretning til administratoren om risikostyring ved at afgive uafhængige udtalelser om forvaltnings- og kontrolsystemernes kvalitet og ved at fremsætte henstillinger til forbedring af den interne kontrol i forbindelse med operationerne og til fremme af en forsvarlig økonomisk forvaltning. Han har navnlig til opgave at vurdere, om de interne forvaltningssystemer er hensigtsmæssige og effektive, og i hvilket omfang tjenestegrenene har formået at gennemføre politikkerne og nå målene set i relation til de dermed forbundne risici.
   3.   Den interne revisor udfører sine opgaver i alle de tjenestegrene, der er involveret i inkassering af Athenas indtægter eller afholdelse af udgifter, der finansieres gennem Athena.
   4.   Den interne revisor foretager en eller i givet fald flere revisioner i løbet af et regnskabsår. Han aflægger beretning til administratoren og underretter den øverstbefalende for operationen om sine konklusioner og henstillinger. Den øverstbefalende for operationen og administratoren sørger for, at henstillinger på baggrund af revisions arbejdet følges op.
   5.   Administratoren giver specialkomitéen en årlig redegørelse for det interne revisionsarbejde, der angiver det antal og de typer interne revisioner, der er foretaget, de konstateringer, der er gjort, de henstillinger, der er fremsat, og den opfølgning, der har fundet sted af disse henstillinger.
   6.   Desuden sørger den øverstbefalende for operationen for, at den interne revisor har fuld adgang til den operation, som vedkommende har ansvaret for. Den interne revisor kontrollerer, at budgetgennemførelsessystemer og -procedurer fungerer korrekt, og sørger for, at der fungerer solide og effektive interne kontrolsystemer. Den interne revisor kan hverken være anvisningsberettiget eller regnskabsfører; vedkommende kan ikke deltage i udarbejdelsen af årsregnskaberne.
   7.   Den interne revisors arbejde og beretninger stilles til rådighed for revisorkollegiet med al tilhørende dokumentation.
   Artikel 41
   Årlig regnskabsaflæggelse
   1.   Den øverstbefalende for hver enkelt operation forelægger senest den 31. marts efter regnskabsårets afslutning eller inden fire måneder efter afslutningen af den operation, denne har ansvaret for, alt efter hvilken dato der kommer først, Athenas regnskabsfører de oplysninger, der er nødvendige for udarbejdelsen af årsregnskabet vedrørende de fælles udgifter, årsregnskabet vedrørende de midlertidigt finansierede og refunderede udgifter, jf. artikel 28, samt årsberetningen.
   2.   Inden den 30. april efter regnskabsårets afslutning udarbejder administratoren med bistand fra regnskabsføreren og den øverstbefalende for hver enkelt operation det foreløbige årsregnskab og årsberetningen og forelægger dem for specialkomitéen og revisorkollegiet.
   3.   Specialkomitéen skal senest den 31. juli efter regnskabsårets afslutning have forelagt en årlig revisionsrapport af revisorkollegiet og Athenas endelige årsregnskab af administratoren bistået af regnskabsføreren og den øverstbefalende for hver enkelt operation. Specialkomitéen gennemgår årsregnskabet inden den 30. september efter regnskabsårets afslutning på baggrund af kollegiets revisionsrapport med henblik på at meddele decharge til administratoren, regnskabsføreren og den øverstbefalende for hver enkelt operation.
   4.   Regnskabsføreren og den øverstbefalende for de enkelte operationer opbevarer hver på deres niveau samtlige regnskaber og løsørefortegnelser i en periode på fem år fra datoen for meddelelsen af den pågældende decharge.
   5.   Specialkomitéen opfører budgetsaldoen for det regnskabsår, hvis regnskaber er blevet godkendt, på budgettet for det følgende regnskabsår under indtægter eller udgifter alt efter, hvad der er relevant, ved hjælp af et ændringsbudget.
   6.   Den del af budgetsaldoen for et regnskabsår, der hidrører fra anvendelsen af de bevillinger, der er afsat til at dække fælles udgifter, der påløber under forberedelsen eller som følge af operationer, modregnes i de førstkommende bidrag fra de deltagende medlemsstater.
   7.   Den del af budgetsaldoen, der er blevet tilovers efter anvendelsen af bevillingerne til dækning af de fælles aktionsudgifter i forbindelse med en bestemt operation, modregnes i de førstkommende bidrag fra de medlemsstater, der har bidraget til denne operation.
   8.   Hvis refusion ikke kan foretages ved at foretage fradrag i de bidrag, der skal indbetales til Athena, tilbagebetales budgetsaldoen til den pågældende medlemsstat.
   9.   Hver medlemsstat, som deltager i en operation, underretter senest den 31. marts hvert år på frivilligt grundlag administratoren, om nødvendigt via den øverstbefalende for operationen, om de ekstraomkostninger, medlemsstaten har afholdt til operationen i det foregående regnskabsår. Disse oplysninger opdeles, så de viser de vigtigste udgiftsposter. Administratoren samler disse oplysninger med henblik på at give specialkomitéen et overblik over ekstraomkostningerne ved operationen.
   Artikel 42
   Regnskabsaflæggelse for en operation
   1.   Når en operation er afsluttet, kan specialkomitéen på forslag af administratoren eller en medlemsstat beslutte, at administratoren med bistand fra regnskabsføreren og den øverstbefalende for operationen under alle omstændigheder skal forelægge specialkomitéen forvaltningsregnskabet samt balancen for denne operation for perioden indtil operationens afslutning og om muligt indtil dens afvikling. Administratorens frist må ikke være på mindre end fire måneder fra datoen for afslutningen af operationen.
   2.   Hvis det inden for den tildelte frist ikke er muligt at medtage de indtægter og udgifter, der er forbundet med afviklingen af en operation, på forvaltningsregnskabet og balancen for denne operation, opføres disse på Athenas årlige forvaltningsregnskab og årsbalance og gennemgås af specialkomitéen som led i den årlige regnskabsaflæggelse.
   3.   Specialkomitéen godkender det forvaltningsregnskab og den balance for operationen, som den får forelagt. Den meddeler decharge til administratoren, regnskabsføreren og den øverstbefalende for operationen.
   4.   Hvis refusion ikke kan foretages ved at foretage fradrag i de bidrag, der skal indbetales til Athena, tilbagebetales budgetsaldoen til den pågældende medlemsstat.
   KAPITEL 12
   RETLIGT ANSVAR
   Artikel 43
   1.   Forseelser eller forsømmelser i forbindelse med gennemførelsen af budgettet straffes med disciplinære eller strafferetlige foranstaltninger over for den øverstbefalende for operationen, administratoren eller andet personale, som er stillet til rådighed navnlig af fællesskabsinstitutionerne eller medlemsstaterne, i overensstemmelse med den vedtægt eller den ordning, som de hver især er omfattet af. Athena kan desuden på eget initiativ eller på anmodning af en bidragydende stat gøre de pågældende civilretligt ansvarlige.
   2.   En bidragydende stat kan under ingen omstændigheder gøre De Europæiske Fællesskaber eller Rådets generalsekretær ansvarlige for administratorens, regnskabsføreren eller det assisterende personales udførelse af deres opgaver.
   3.   De bidragydende stater påtager sig gennem Athena ethvert ansvar i henhold til kontraktforhold, der måtte opstå som følge af indgåelse af kontrakter i forbindelse med afholdelsen af dens udgifter. Ansvaret i kontraktforhold bestemmes efter den for den pågældende kontrakt gældende lovgivning.
   4.   For så vidt angår ansvar uden for kontraktforhold erstatter de bidragydende stater gennem Athena og i overensstemmelse med de almindelige principper, der gælder for medlemsstaternes lovgivning og styrkernes vedtægter, skader, der er forvoldt af det operative hovedkvarter, styrkehovedkvarteret eller enhedshovedkvarteret i krisestrukturen, hvis sammensætning fastsættes af den øverstbefalende for operationen, eller er forvoldt af vedkommende personel under udførelsen af tjenesten.
   5.   En bidragydende stat kan under ingen omstændigheder drage De Europæiske Fællesskaber eller medlemsstaterne til ansvar i forbindelse med kontrakter, der er indgået som led i gennemførelsen af budgettet, eller for skader forvoldt af enheder eller afdelinger i den krisestruktur, hvis sammensætning fastsættes af den øverstbefalende for operationen, eller af vedkommende personel under udførelsen af tjenesten.
   Artikel 44
   Revurdering og revision
   Hele eller en del af denne afgørelse og de tilhørende bilag tages om nødvendigt op til revurdering på anmodning af en medlemsstat eller efter hver operation. Den tages op til revision mindst hvert tredje år. I forbindelse med revurderingen eller revisionen kan der anmodes om bistand fra alle de eksperter, der kunne være til nytte i forbindelse med arbejdet, især Athenas forvaltningsorganer.
   Artikel 45
   Ophævelse
   Afgørelse 2007/384/FUSP ophæves.
   Artikel 46
   Virkning
   Denne afgørelse har virkning fra dagen for dens vedtagelse.
   Artikel 47
   Offentliggørelse
   Den offentliggøres i Den Europæiske Unions Tidende.

      Udfærdiget i Bruxelles, den 18. december 2008.

            På Rådets vegne

         M. BARNIER

            Formand

      (1)  EUT L 63 af 28.2.2004, s. 68.

      (2)  EUT L 152 af 13.6.2007, s. 14.

      (3)  EFT L 253 af 7.10.2000, s. 42.

      (4)  EFT L 248 af 16.9.2002, s. 1.

      BILAG I
      FÆLLES UDGIFTER, DER MÅTTE PÅLØBE, OG SOM AFHOLDES AF ATHENA
      I de tilfælde, hvor følgende fælles udgifter ikke direkte kan knyttes til en specifik operation, kan specialkomitéen beslutte at overføre de pågældende bevillinger til den almindelige del af det årlige budget. Disse bevillinger indsættes i videst muligt omfang i artikler vedrørende den operation, de mest vedrører.

                  1.

                  Missionsudgifter for den øverstbefalende for operationen og dennes stab i forbindelse med forelæggelsen for specialkomitéen af operationens regnskaber

                  2.

                  Skadeserstatninger og udgifter som følge af fordringer og foranstaltninger, der skal betales gennem Athena

                  3.

                  Udgifter, der følger af en eventuel beslutning om oplagring af materiel erhvervet i fællesskab med henblik på en operation (hvis disse udgifter er omfattet af den almindelige del af budgettet, henvises der til en specifik operation).

            Den almindelige del af det årlige budget omfatter endvidere om nødvendigt bevillinger til dækning af følgende fælles udgifter i forbindelse med operationer, som de deltagende medlemsstater bidrager til finansieringen af:

                  1.

                  Bankomkostninger

                  2.

                  Revisionsudgifter

                  3.

                  Fælles udgifter vedrørende den forberedende fase af en operation som defineret i bilag II.

      BILAG II
      FÆLLES AKTIONSUDGIFTER, DER AFHOLDES AF ATHENA I FORBINDELSE MED DEN FORBEREDENDE FASE AF EN OPERATION
      Ekstraomkostninger til de militære styrkers undersøgelsesmissioner og forberedelser (især fact-finding-missioner og rekognoscering) med henblik på en specifik EU-militæroperation: transport, indkvartering, brug af operationelle kommunikationsmidler, rekruttering af civilt lokalt personale til gennemførelse af missionen, f.eks. tolke og chauffører.
      Lægelige ydelser: udgifter til medicinsk nødevakuering (Medevac) af personer, der deltager i de militære styrkers undersøgelsesmissioner og forberedelser med henblik på en specifik EU-militæroperation, såfremt lægebehandling ikke kan foretages i indsatsområdet.

      BILAG III
      III-A
      FÆLLES AKTIONSUDGIFTER I FORBINDELSE MED OPERATIONERNES AKTIVE FASE AFHOLDES ALTID AF ATHENA
      For enhver EU-militæroperation afholder Athena som fælles aktionsudgifter de nedenfor definerede ekstraomkostninger, der er nødvendige for operationen.
      1.   Ekstraomkostninger til (deployerbare eller faste) hovedkvarterer for EU-ledede operationer
      1.1.   Definition af HQ, hvis ekstraomkostninger finansieres i fællesskab:

                  a)

                  :

                  Hovedkvarter (HQ)

                  :

                  hovedkvarter (HQ), kommando- og tjenesteelementer som godkendt i operationsplanen (OPLAN)

                  b)

                  :

                  Operativt hovedkvarter (OHQ)

                  :

                  statisk hovedkvarter uden for indsatsområdet for operationens øverstbefalende, som er ansvarligt for opbygningen, indsættelsen, opretholdelsen og hjemkaldelsen af en EU-styrke
                  definitionen af fælles udgifter til et OHQ for en operation anvendes også på Rådets Generalsekretariat og Athena, hvis disse bidrager direkte til den pågældende operation

                  c)

                  :

                  Styrkehovedkvarter (FHQ)

                  :

                  hovedkvarteret for en EU-styrke, der er deployeret i indsatsområdet

                  d)

                  :

                  Enhedshovedkvarter (CCHQ)

                  :

                  hovedkvarteret for den øverstbefalende for en EU-enhed, der er deployeret med henblik på operationen (dvs. øverstbefalende for luft-, land- eller søstyrker eller specialstyrker, som det kan anses for nødvendigt at udpege afhængigt af operationens art).

            1.2.   Definition af ekstraomkostninger, der finansieres i fællesskab

                  a)

                  :

                  Transportomkostninger

                  :

                  transport til og fra indsatsområdet med henblik på at deployere, opretholde og hjemkalde FHQ- og CCHQ-mandskab; de nødvendige transportomkostninger til en operation, som OHQ har lagt ud

                  b)

                  :

                  Administration

                  :

                  supplerende kontor- og indkvarteringsudstyr, ydelser i henhold til kontrakt samt offentlige forsyningsydelser, omkostninger til vedligeholdelse af bygninger

                  c)

                  :

                  Civilt personale, der ansættes i hovedkvartererne specifikt med henblik på de behov, der gælder i forbindelse med operationen

                  :

                  civilt personale, som arbejder inden for Den Europæiske Union, internationalt personale og lokalt personale, der rekrutteres i indsatsområdet, og som er nødvendigt for gennemførelsen af operationen ud over de normale operative behov (herunder eventuel overtidsbetaling)

                  d)

                  :

                  Kommunikation mellem hovedkvartererne indbyrdes og mellem hovedkvartererne og de styrker, der hører direkte herunder

                  :

                  investeringsudgifter til indkøb og brug af supplerende kommunikations- og IT-udstyr og omkostninger i forbindelse med tjenesteydelser (leje og vedligeholdelse af modemer, telefonlinjer, satellittelefoner, kryptofax, sikre linjer, internetadgang, datalinjer, lokale datanet)

                  e)

                  :

                  Transport/rejser (bortset fra udgifter til dagpenge) inden for hovedkvarterets indsatsområde

                  :

                  udgifter i forbindelse med transport med køretøjer og andre former for rejsevirksomhed med andre transportmidler samt fragtomkostninger, herunder rejser foretaget af nationale reserver og besøgende; ekstraomkostninger til brændstof, ud over hvad normale operationer ville have kostet; leasing af ekstrakøretøjer; omkostninger til tjenesterejser mellem indsatsområdet og Bruxelles og/eller møder afholdt af EU; omkostninger til civil ansvarsforsikring, som nogle lande kræver af internationale organisationer, der gennemfører operationer på deres område

                  f)

                  :

                  Kaserner og indkvartering/infrastruktur

                  :

                  eventuelle udgifter til erhvervelse, leje eller istandsættelse af de faciliteter, der er nødvendige for HQ i indsatsområdet (leje af bygninger, beskyttelsesrum, telte)

                  g)

                  :

                  Information til offentligheden

                  :

                  omkostninger i forbindelse med informationskampagner og information af medierne i OHQ og FHQ i overensstemmelse med den informationsstrategi, der er udformet af det operative hovedkvarter

                  h)

                  :

                  Repræsentation, underbringelse og bespisning

                  :

                  repræsentationsudgifter, udgifter på HQ-plan, der er nødvendige for gennemførelsen af en operation

            2.   Ekstraomkostninger i forbindelse med støtte til styrken som helhed:
      De nedenfor anførte omkostninger er omkostningerne efter styrkens deployering til dens bestemmelsessted:

                  a)

                  :

                  Arbejder i forbindelse med deployering/infrastruktur

                  :

                  udgifter, der er absolut nødvendige for, at styrken som helhed kan løse sine opgaver (i fællesskab anvendte lufthavne, jernbaner, havne, logistiske hovedveje, herunder ankomststeder og fremskudte samlingsområder; oppumpning, behandling, distribuering og evakuering af vand, el- og vandforsyning, planering for og statisk beskyttelse af styrkerne, lagerfaciliteter, især af brændstof og ammunitionsdepoter, logistiske samlingsområder, teknisk støtte til infrastruktur, der finansieres i fællesskab)

                  b)

                  :

                  Identifikationsmærkning

                  :

                  specifikke identifikationsmærker, EU-identitetskort, badges, medaljer, flag i EU's farver eller andre identifikationsmærker for styrken eller HQ (bortset fra beklædning, hovedbeklædning eller uniformer).

                  c)

                  :

                  Lægelige ydelser

                  :

                  medicinsk nødevakuering (Medevac). Installering af rolle 2- og rolle 3-hospitaler som operative elementer i indsatsområdet af typen ankomstlufthavn og -havn som godkendt i operationsplanen (OPLAN)

                  d)

                  :

                  Fremskaffelse af oplysninger

                  :

                  satellitbilleder til efterretningstjenesten som godkendt i operationsplanen (OPLAN), hvis der ikke kan sikres finansiering med de disponible midler på budgettet for Den Europæiske Unions Satellitcenter (SATCEN).

            3.   Ekstraomkostninger i forbindelse med EU's brug af NATO-aktiver og -kapacitet, der er stillet til rådighed for en EU-ledet operation.
      Omkostninger for Den Europæiske Union som følge af anvendelsen med henblik på en af dens militæroperationer af arrangementerne mellem EU og NATO om tilrådighedsstillelse, observation og tilbagelevering eller tilbagekaldelse af NATO's fælles aktiver og kapaciteter, der er stillet til rådighed for en EU-ledet operation. Refusioner fra NATO til EU.
      4.   Ekstraomkostninger for Den Europæiske Union i forbindelse med varer, tjenesteydelser eller arbejder, der er omfattet af listen over fælles udgifter og stillet til rådighed for en EU-ledet operation af en medlemsstat, en EU-institution, et tredjeland eller en international organisation i henhold til en ordning som nævnt i artikel 11. Refusioner fra en stat, en EU-institution eller en international organisation på grundlag af en sådan ordning.
      III-B
      FÆLLES AKTIONSUDGIFTER I FORBINDELSE MED DEN AKTIVE FASE AF EN SPECIFIK OPERATION, DER AFHOLDES AF ATHENA, SÅFREMT RÅDET TRÆFFER AFGØRELSE HEROM

                  Transportomkostninger

                  :

                  transport til og fra indsatsområdet med henblik på at deployere, opretholde og hjemkalde de nødvendige styrker til operationen

                  Multinationalt hovedkvarter for de operative styrker

                  :

                  det multinationale hovedkvarter for de operative EU-styrker, der deployeres i indsatsområdet

            III-C
      FÆLLES AKTIONSUDGIFTER, DER AFHOLDES AF ATHENA PÅ DEN ØVERSTBEFALENDES ANMODNING OG EFTER SPECIALKOMITÉENS GODKENDELSE

                  a)

                  :

                  Kaserner og indkvartering/infrastruktur

                  :

                  eventuelle udgifter til erhvervelse, leje eller istandsættelse af faciliteter i ind satsområdet (bygninger, beskyttelsesrum, telte), der er nødvendige for de styrker, der er deployeret i forbindelse med operationen.

                  b)

                  :

                  Supplerende udstyr af afgørende betydning

                  :

                  leje eller indkøb under operationen af uforudset, specifikt udstyr, der er af afgørende betydning for gennemførelsen af operationen, i det omfang det indkøbte udstyr ikke hjemtages ved missionens afslutning.

                  c)

                  :

                  Lægelige ydelser

                  :

                  installering af andre rolle 2-hospitaler i indsatsområdet end dem, der er nævnt i bilag III-A.

                  d)

                  :

                  Fremskaffelse af oplysninger

                  :

                  fremskaffelse af oplysninger (satellitbilleder, efterretninger fra, rekognoscering i og overvågning af indsatsområdet, herunder luft-til-jord-overvågning, efterretninger fra menneskelige kilder).

                  e)

                  :

                  Andre væsentlige kapaciteter på indsatsområdeniveau

                  :

                  minerydning, i det omfang det er nødvendigt for operationen, kemisk, biologisk, radiologisk og nuklear beskyttelse (CBRN), oplagring og destruktion af våben og ammunition, der indsamles i indsatsområdet.

      BILAG IV
      FÆLLES AKTIONSUDGIFTER, SOM AFHOLDES AF ATHENA I FORBINDELSE MED AFVIKLINGEN AF EN OPERATION
      Udgifter med henblik på den endelige destination for udstyret og infrastruktur til operationen, der finansieres i fællesskab.
      Ekstraudgifter i forbindelse med opstillingen af operationens regnskaber. De fælles udgifter, der er finansieringsberettigede i denne forbindelse, bestemmes efter bilag III, idet der dog tages hensyn til, at det nødvendige regnskabspersonale hører under det operative hovedkvarter, også efter at dette har afsluttet sit virke.


title: 2008/544/EF: Kommissionens afgørelse af 20. juni 2008 om ændring af afgørelse 2004/858/EF med henblik på omdannelse af Forvaltningsorganet for Folkesundhedsprogrammet til Forvaltningsorganet for Sundhed og Forbrugere

text:
               3.7.2008

               DA

               Den Europæiske Unions Tidende

               L 173/27

      KOMMISSIONENS AFGØRELSE

   af 20. juni 2008
   om ændring af afgørelse 2004/858/EF med henblik på omdannelse af »Forvaltningsorganet for Folkesundhedsprogrammet« til »Forvaltningsorganet for Sundhed og Forbrugere«
   (2008/544/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (1), og
   ud fra følgende betragtninger:

               (1)

               Forvaltningsorganet for Folkesundhedsprogrammet blev oprettet ved Kommissionens afgørelse 2004/858/EF (2) til forvaltning af programmet for Fællesskabets indsats inden for folkesundhed (i det følgende benævnt »folkesundhedsprogrammet 2003-2008«), der blev vedtaget ved Europa-Parlamentets og Rådets afgørelse nr. 1786/2002/EF (3). Ifølge afgørelse 2004/858/EF skal Forvaltningsorganet for Folkesundhedsprogrammet udføre sine opgaver indtil den 31. december 2010, for så vidt angår tildelingen af kontrakter og tilskud i forbindelse med folkesundhedsprogrammet 2003-2008.

               (2)

               Europa-Parlamentets og Rådets afgørelse nr. 1350/2007/EF af 23. oktober 2007 om oprettelse af andet EF-handlingsprogram for sundhed (2008-2013) (4) (i det følgende benævnt »andet folkesundhedsprogram 2008-2013«) trådte i kraft den 21. november 2007. Andet folkesundhedsprogram tager sigte på at videreføre Fællesskabets indsats for folkesundheden ved at fokusere på tre overordnede mål: forbedring af borgernes sundhedssikkerhed, fremme sundheden med henblik på større velstand og solidaritet og udarbejdelse og formidling af information og viden om sundhed.

               (3)

               I EF-handlingsprogrammet inden for forbrugerpolitik (2007-2013), der blev vedtaget af Europa-Parlamentet og Rådet den 18. december 2006 (5) (i det følgende benævnt »forbrugerprogrammet 2007-2013«), er der fastsat en generel ramme for finansiering af Fællesskabets aktioner til støtte for forbrugerpolitikken for perioden 2007-2013. Målet med programmet er at supplere, støtte og overvåge medlemsstaternes politikker og bidrage til at beskytte forbrugernes sundhed og sikkerhed samt økonomiske og juridiske interesser samt til at fremme deres ret til information, uddannelse og til at organisere sig med henblik på at beskytte deres interesser.

               (4)

               I henhold til artikel 51 i Europa-Parlamentets og Rådets forordning (EF) nr. 882/2004 af 29. april 2004 om offentlig kontrol med henblik på verifikation af, at foderstof- og fødevarelovgivningen samt dyresundheds- og dyrevelfærdsbestemmelserne overholdes (6), kan Kommissionen arrangere kurser for personale fra medlemsstaternes kompetente myndigheder og deltagere fra tredjelande, herunder udviklingslande. De emneområder, uddannelsen omfatter, er fødevare- og foderstoflovgivning og bestemmelser om dyresundhed og dyrevelfærd. Desuden danner artikel 2, stk. 1, litra i), i Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (7) retsgrundlag for uddannelse på plantesundhedsområdet, så de uddannelsesaktiviteter, der arrangeres af Kommissionen, udgør en overordnet EF-uddannelsesstrategi inden for fødevarelovgivning, foderlovgivning, bestemmelser om dyresundhed og dyrevelfærd samt plantesundhedsbestemmelser (i det følgende benævnt »uddannelsesforanstaltninger vedrørende fødevaresikkerhed omfattet af forordning (EF) nr. 882/2004 og direktiv 2000/29/EF«).

               (5)

               En cost-benefit-analyse foretaget af eksterne konsulenter har vist, at det vil være mest omkostningseffektivt fortsat at lade det eksisterende Forvaltningsorgan for Folkesundhedsprogrammet udføre gennemførelsesopgaverne i forbindelse med andet folkesundhedsprogram 2008-2013.

               (6)

               Cost-benefit-analysen har også vist, at gennemførelsesopgaverne i forbindelse med forbrugerprogrammet 2007-2013 og uddannelsesforanstaltninger vedrørende fødevaresikkerhed omfattet af forordning (EF) nr. 882/2004 og direktiv 2000/29/EF kan udføres mere effektivt af et forvaltningsorgan, mens Kommissionen skulle stå for den overordnede forvaltning af de pågældende EF-programmer og -foranstaltninger.

               (7)

               For at tage hensyn til de supplerende opgaver bør Forvaltningsorganet for Folkesundhedsprogrammet omdannes til Forvaltningsorganet for Sundhed og Forbrugere.

               (8)

               Afgørelse 2004/858/EF bør derfor ændres i overensstemmelse hermed.

               (9)

               Foranstaltningerne i denne afgørelse er i overensstemmelse med udtalelse fra Forvaltningsorganudvalget —

         TRUFFET FØLGENDE AFGØRELSE:
   Artikel 1
   I afgørelse 2004/858/EF foretages følgende ændringer:

               1)

               Artikel 1, stk. 2, affattes således:
               »2.   Organets navn er »Forvaltningsorganet for Sundhed og Forbrugere«.«

               2)

               Artikel 3 affattes således:
               »Artikel 3
               Varighed
               Organet udfører sine opgaver fra den 1. januar 2005 til den 31. december 2015.«

               3)

               Artikel 4 affattes således:
               »Artikel 4
               Mål og opgaver
               1.   Organet har ansvaret for at udføre følgende gennemførelsesopgaver til forvaltning af andet folkesundhedsprogram 2008-2013 (vedtaget ved afgørelse nr. 1350/2007/EF), forbrugerprogrammet 2007-2013 (vedtaget ved afgørelse nr. 1926/2006/EF) og uddannelsesforanstaltninger vedrørende fødevaresikkerhed omfattet af forordning (EF) nr. 882/2004 og direktiv 2000/29/EF:

                           a)

                           at forvalte alle faser i specifikke projekter, som Kommissionen fastlægger nærmere i en retsakt om uddelegeringen, jf. artikel 6, stk. 3, i forordning (EF) nr. 58/2003, i forbindelse med gennemførelsen af nævnte EF-programmer og -foranstaltninger og at gennemføre den dertil nødvendige kontrol, idet organet træffer de relevante beslutninger i henhold til de beføjelser, Kommissionen har uddelegeret til det

                           b)

                           at vedtage budgetgennemførelsesakter for indtægter og udgifter samt, i henhold til de beføjelser, Kommissionen har uddelegeret til det, at træffe alle andre dispositioner, der er nødvendige for at gennemføre nævnte EF-programmer og -foranstaltninger, særlig i forbindelse med tildeling af kontrakter og tilskud

                           c)

                           at indsamle, analysere og tilsende Kommissionen alle oplysninger, der er nødvendige for at målrette og evaluere gennemførelsen af de nævnte EF-programmer og -foranstaltninger.

                     2.   Organet forvalter også alle faser i de gennemførelsesforanstaltninger, der er uddelegeret til det inden for rammerne af programmet for Fællesskabets indsats inden for folkesundhed 2003-2008, der blev vedtaget ved Europa-Parlamentets og Rådets afgørelse nr. 1786/2002/EF.
               3.   Det fuldmagtsdokument, Kommissionen vedtager, indeholder en detaljeret beskrivelse af alle de opgaver, der overdrages til organet. Dokumentet sendes til orientering til udvalget nedsat i henhold til artikel 24 i forordning (EF) nr. 58/2003.«

               4)

               Artikel 6 affattes således:
               »Artikel 6
               Tilskud
               Organet modtager tilskud over De Europæiske Fællesskabers almindelige budget; tilskuddene tages fra bevillingen til andet folkesundhedsprogram 2008-2013 (vedtaget ved afgørelse nr. 1350/2007/EF), forbrugerprogrammet 2007-2013 (vedtaget ved afgørelse nr. 1926/2006/EF) og uddannelsesforanstaltninger vedrørende fødevaresikkerhed omfattet af forordning (EF) nr. 882/2004 og direktiv 2000/29/EF.«

         Artikel 2
   Enhver henvisning til »Forvaltningsorganet for Folkesundhedsprogrammet« betragtes som en henvisning til »Forvaltningsorganet for Sundhed og Forbrugere«.

      Udfærdiget i Bruxelles, den 20. juni 2008.

            På Kommissionens vegne

         Androulla VASSILIOU

            Medlem af Kommissionen

      (1)  EFT L 11 af 16.1.2003, s. 1.

      (2)  EUT L 369 af 16.12.2004, s. 73.

      (3)  EFT L 271 af 9.10.2002, s. 1. Senest ændret ved beslutning nr. 786/2004/EF (EUT L 138 af 30.4.2004, s. 7).

      (4)  EUT L 301 af 20.11.2007, s. 3.

      (5)  Europa-Parlamentets og Rådets afgørelse nr. 1926/2006/EF (EUT L 404 af 30.12.2006, s. 39).

      (6)  EUT L 165 af 30.4.2004, s. 1. Senest ændret ved Rådets forordning (EF) nr. 301/2008 (EUT L 97 af 9.4.2008, s. 85).

      (7)  EFT L 169 af 10.7.2000, s. 1. Senest ændret ved Kommissionens direktiv 2007/41/EF (EUT L 169 af 29.6.2007, s. 51).


title: Rådets afgørelse af 23. januar 2017 om udnævnelse af medlemmer af og suppleanter til Det Rådgivende Udvalg for Arbejdskraftens Frie Bevægelighed for Portugal

text:
               27.1.2017

               DA

               Den Europæiske Unions Tidende

               C 27/6

         RÅDETS AFGØRELSE
   af 23. januar 2017
   om udnævnelse af medlemmer af og suppleanter til Det Rådgivende Udvalg for Arbejdskraftens Frie Bevægelighed for Portugal
   (2017/C 27/05)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 492/2011 af 5. april 2011 om arbejdskraftens frie bevægelighed inden for Unionen (1), særlig artikel 23 og 24,
   under henvisning til de indstillinger, som Rådet har fået forelagt af medlemsstaternes regeringer, og
   ud fra følgende betragtninger:

               (1)

               Rådet har ved afgørelse af 20. september 2016 (2) udnævnt medlemmerne af og suppleanterne til Det Rådgivende Udvalg for Arbejdskraftens Frie Bevægelighed for perioden fra den 25. september 2016 til den 24. september 2018.

               (2)

               Portugals regering har foretaget en indstilling til en plads, der skal besættes —

         VEDTAGET DENNE AFGØRELSE:
   Artikel 1
   Følgende udnævnes til medlemmer af og suppleanter til Det Rådgivende Udvalg for Arbejdskraftens Frie Bevægelighed for perioden indtil den 24. september 2018:
   I.   REGERINGSREPRÆSENTANTER

               Land

               Medlemmer

               Suppleanter

               Portugal

               Catarina CAMPOS

   II.   REPRÆSENTANTER FOR ARBEJDSTAGERORGANISATIONER

               Land

               Medlemmer

               Suppleanter

               Portugal

               Catarina Maria BRANCO TAVARES
               Carlos Manuel ALVES TRINDADE

               Bruno TEIXEIRA

   III.   ARBEJDSGIVERREPRÆSENTANTER

               Land

               Medlemmer

               Suppleanter

               Portugal

               Cristina NAGY MORAIS
               Nuno BERNARDO

               Manuel Marcelino PENA COSTA

         Artikel 2
   Rådet udnævner senere de endnu ikke indstillede medlemmer og suppleanter.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 23. januar 2017.

            På Rådets vegne

         R. GALDES

            Formand

      (1)  EUT L 141 af 27.5.2011, s. 1.

      (2)  Rådets afgørelse af 20. september 2016 om udnævnelse af medlemmerne af og suppleanterne til Det Rådgivende Udvalg for Arbejdskraftens Frie Bevægelighed (EUT C 348 af 23.9.2016, s. 3).


Avis juridique important

|

31972D0428

72/428/EØF: Rådets afgørelse af 19. december 1972 om intervention fra Den europæiske Socialfond til fordel for personer, der forlader landbruget for at udøve en virksomhed uden for landbruget

EF-Tidende nr. L 291 af 28/12/1972 s. 0158 - 0159 den danske specialudgave: serie I kapitel 1972(28.12) s. 0024  den engelske specialudgave: serie I kapitel 1972(28-30.12) s. 0073  den græske specialudgave: Kapitel 05 bind 1 s. 0225

++++  RAADETS AFGOERELSE  af 19 . december 1972  om intervention fra Den europaeiske Socialfond til fordel for personer , der forlader landbruget for at udoeve en virksomhed uden for landbruget   ( 72/428/EOEF )  RAADET FOR DE EUROPAEISKE FAELLESSKABER HAR  under henvisning til traktaten om oprettelse af Det europaeiske oekonomiske Faellesskab ,  under henvisning til Raadets afgoerelse af 1 . februar 1971 om reformen af Den europaeiske Socialfond , saerlig artiklerne 3 og 4 ( 1 ) ,  under henvisning til forslag fra Kommissionen , og  ud fra foelgende betragtninger :  De naermere regler for Fondens virke og arbejdsmaade er fastsat i Raadets forordning ( EOEF ) nr . 2396/71 af 8 . november 1971 om gennemfoerelsen af Raadets afgoerelse af 1 . februar 1971 om reformen af Den europaeiske Socialfond ( 2 ) ;  i Raadets direktiv af 17 . april 1972 om social og erhvervsmaessig vejledning og om faglige kvalifikationer hos de personer , som er beskaeftiget i landbruget ( 3 ) , angives det udtrykkeligt i artikel 12 , stk . 2 , fjerde led , at stoetteordningen til fordel for personer , som er beskaeftiget i landbruget , og som oensker at udoeve virksomhed uden for landbruget - direktivets artikel 7 - kun finder anvendelse , indtil den afgoerelse saettes i kraft , som skal traeffes af Raadet i henhold til artikel 4 i Raadets afgoerelse af 1 . februar 1971 ;  den mangel paa ligevaegt , der er konstateret i beskaeftigelsessituationen inden for landbruget , er af et saadant omfang , at det for et betydeligt antal personer kan vaere noedvendigt at skifte beskaeftigelse og med henblik herpaa erhverve sig nye kvalifikationer samt undertiden skifte bopael ;  foranstaltningerne i forbindelse med strukturel stoette til landbrugere kan kun vaere fuldtud effektive , saafremt Den europaeiske Socialfond giver de personer , der forlader landbruget , mulighed for at erhverve sig nye faglige kvalifikationer ;  den reform af Den europaeiske Socialfond , som Raadet har besluttet , aabner mulighed for at bidrage til de finansielle byrder , der opstaar som foelge af initiativer , der fremkommer eller vil fremkomme i medlemsstaterne med henblik paa at begunstige genbeskaeftigelse og den geografiske og faglige bevaegelighed for personer , der ophoerer med at udoeve en virksomhed , som de har udoevet direkte og som hovedbeskaeftigelse inden for landbruget ;  for personer , der tidligere har vaeret beskaeftiget inden for landbruget , er udoevelsen af selvstaendig virksomhed i visse tilfaelde i stoerre overensstemmelse med deres mentalitet og evner ;  foranstaltninger til at lette beskaeftigelsen og den geografiske og faglige bevaegelighed for personer , der forlader landbruget , boer - bortset fra undtagelsestilfaelde - bidrage til ivaerksaettelsen af et program , som saerlig klarlaegger den oekonomiske sammenhaeng mellem de aktioner , der ivaerksaettes , og praeciserer maal og midler ,  TRUFFET FOELGENDE AFGOERELSE :  Artikel 1  1 . Tilskud fra Fonden i henhold til artikel 4 i Raadets afgoerelse af 1 . februar 1971 kan ydes til foranstaltninger , der har til formaal at lette beskaeftigelsen og den geografiske og faglige bevaegelighed for personer ( 4 ) , der ophoerer med at udoeve en virksomhed , som de har udoevet direkte og som hovedbeskaeftigelse inden for landbruget , for at udoeve loennet virksomhed uden for landbruget .  2 . Paa de betingelser , der er fastsat i stykke 1 , kan tilskud fra Fonden ligeledes ydes til foranstaltninger til fordel for personer , der skal udoeve selvstaendig virksomhed uden for landbruget .  Artikel 2  For at kunne faa tilskud fra Fonden maa de foranstaltninger , der vedroerer de personer , som er naevnt i artikel 1 - bortset fra undtagelsestilfaelde - bidrage til ivaerksaettelsen af et program , der navnlig klarlaegger den oekonomiske sammenhaeng mellem de aktioner , der ivaerksaettes , og praeciserer disses maal og midler .  Artikel 3  Tilskud fra Fonden i henhold til denne afgoerelse kan gives til de ydelser , der er opfoert paa fortegnelsen i Raadets forordning ( EOEF ) nr . 2397/71 af 8 . november 1971 over de ydelser , hvortil Den europaeiske Socialfond kan give tilskud ( 5 ) .  Artikel 4  Denne afgoerelse traeder i kraft paa femtedagen efter offentliggoerelsen i De Europaeiske Faellesskabers Tidende .  Udfaerdiget i Bruxelles , den 19 . december 1972  Paa Raadets vegne  T . WESTERTERP  Formand  ( 1 ) EFT nr . L 28 af 4 . 2 . 1971 , s . 15 .  ( 2 ) EFT nr . L 249 af 10 . 11 . 1971 , s . 54 .  ( 3 ) EFT nr . L 96 af 23 . 4 . 1972 , s . 15 .  ( 4 ) EFT nr . L 249 af 10 . 11 . 1971 , s . 58 .  ( 5 ) EFT nr . L 249 af 10 . 11 . 1971 , s . 58 .


title: 2014/653/EU: Rådets afgørelse af 8. september 2014 om beskikkelse af to italienske medlemmer af og fire italienske suppleanter til Regionsudvalget

text:
               9.9.2014

               DA

               Den Europæiske Unions Tidende

               L 268/11

         RÅDETS AFGØRELSE
   af 8. september 2014
   om beskikkelse af to italienske medlemmer af og fire italienske suppleanter til Regionsudvalget

      (2014/653/EU)

   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den italienske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015. Den 20. juni 2011 blev Roberto RUOCCO ved Rådets afgørelse 2011/375/EU (3) beskikket som medlem indtil den 25. januar 2015. Den 16. juli 2012 blev Lucia LIBERTINO ved Rådets afgørelse 2012/405/EU (4) beskikket som suppleant indtil den 25. januar 2015.

               (2)

               Der er blevet to pladser ledige som medlem af Regionsudvalget, efter at Giorgio GRANELLOs og Roberto RUOCCOs mandat er udløbet.

               (3)

               Der er blevet fire pladser ledige som suppleant til Regionsudvalget, efter at Carmela CASILEs, Francesco DE MICHELIs, Lucia LIBERTINOs og Sergio SOAVEs mandat er udløbet —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlemmer:

                           —

                           Giorgio GRANELLO, Consigliere Comunale del Comune di Ponzano Veneto (TV) (ændret mandat)

                           —

                           Giorgio SILLI, Consigliere Comunale del Comune di Prato

                     og

               b)

               som suppleanter:

                           —

                           Isidoro GOTTARDO, Consigliere Comunale del Comune di Sacile (PN)

                           —

                           Andrea TRAGAIOLI, Sindaco del Comune di Rosta (TO)

                           —

                           Armando COPPOLA, Presidente Municipalità 4 Comune di Napoli

                           —

                           Francesca BALZANI, Assessore del Comune di Milano.

         Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 8. september 2014.

            På Rådets vegne

         S. GOZI

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.

      (3)  EUT L 168 af 28.6.2011, s. 10.

      (4)  EUT L 189 af 19.7.2012, s. 9.